cyanic-selkie/wikianc huggingface dataset:
ग्रामथान गाउँपालिका
यहाँको बासिन्दाको आम्दानीको मुख्य श्रोत भनेको कृषि रहेको छ जुन कुरालाई झोराहाट नाटक घर अगाडि राखिएको सम्भवत विश्वकै ठूलो हलोले उजागर गर्दछ । परम्परागत प्रणालीको कृषि व्यवसायको विकल्प खोजिरहेका यहाँका बासिन्दा आधुनिक जीवनशैलीमा रमाउन थालेका छन् । स्थानीय जनशक्ति मजदुरी तथा अध्ययनका लागि विदेशिने क्रम अत्याधिक बढिरहेको छ । गाउँपालिका भित्र झोराहाट नाटक घर रहेको छ यसले यस गाउँपालिकालाई देश तथा विदेशमा चिनाउनको लागि ठूलो भूमिका खेलेको छ । विकासको प्रशस्त सम्भावना बोकेको यस गाउँपालिका आफुलाई पूर्ण खोप र खुल्ला दिशामुक्त गाउँपालिका तथा साविकको तेतरीया गाविस नेपालकै पहिलो बालमैत्री गाविसको रूपमा घोषणा भैसकेको छ । यस गाउँपालिकामा अधारभूत देखि उच्चशिक्षा सम्म प्रदान गर्ने शैक्षिक संस्थाहरूको कमि छैन तर स्नातक तहका लागि यहाँका अधिकांश विद्यार्थी विराटनगर धाउनुपर्ने बाध्यता रहेको छ । यस गाउँपालिकाका बासिन्दालाइ माग बमोजिमको खानेपानी उपलब्ध गराउन सकिरहेको अवस्था छैन । स्थानीय तहको रूपमा कार्यारत यस गाउँपालिकाले नगरवासिहरूमा आफ्ना सेवाहरू सर्वसुलभ र छिटो छरितो रूपमा उपलब्ध गराउनुका साथै स्वच्छ र सफा खानेपानिको सुविधा उपलब्ध गराउने, प्रत्येक वडाहरूबाट बजार आउन जान यातायात चल्न सक्ने किसिमले कच्चि सडकहरुलाई क्रमश ग्राभेल, कालोपत्रे गर्ने । महिला, जनजाती तथा पिछडिएका वर्ग र समुदायहरूमा सामाजिक सेवा उपलब्ध गराउन पूर्वधारहरूको स्थापना गराउन सहयोग गर्ने, उन्नत कृषि प्रणाली तथा सो सम्बन्धी जनचेतना जगाउने खालका कार्यक्रमहरू सञ्चालन गर्ने गराउने, वृक्षारोपण गर्ने गराउने तथा वातावरणिय सन्तुलन कायम राख्ने कार्यमा सहयोग पुर्याउने, सुव्यवस्थित बसोवासको व्यवस्था तथा ग्रामिण सरसफाइ, ल्याणफिल्ड साइट, पशुबधशाला र पूर्वाधार सिर्जना गर्दै जाने । यहाँका सचेत नागरिक, गाउँपालिकाको उज्वल भविष्यप्रति एक हुने राजनीतिक दल अनि उत्प्रेरीत अनि लगनशील कर्मचारीहरुनै यस गाउँपालिकाको परिचयलाई स्थापित गराउने मूल आधार हुन भन्दा अतियुक्ति नहोला ।
पिपल्स बैंक अफ चाइना
पिपल्स बैंक अफ चाइन जनवादी गणतन्त्र चीनको केन्द्रीय बैंक हो। चिनियाँ मुख्य भूमीको मौद्रिक नीति तयार गर्नु र वित्तीय संस्थाहरूको नियमन गर्नु यसको जिम्मेवारी हो । यसको कुल कोष (पूँजीकरण) $३.२१ ट्रिलियन अमेरिकी डलर छ। सन् २०१७ जुलाई यता पिपल्स बैंक अफ चाइना विश्वको सबैभन्दा ठूलो वित्तीय सम्पत्ति भएको केन्द्रीय बैंक हो।  चिनियाँ मापदण्ड अनुसार स्वायत्त संस्था भएपनि यो राज्य परिषदको मन्त्रिपरिषद्को कार्यकारी विभाग मातहत रहन्छ।
यो बैंकको स्थापना सन् १९४८ डिसेम्बर १ मा वाबेई बैंक, बेहाइ बैंक र सिबई फार्मर बैंकको संयोजनमा आधारित थियो। बैंकको प्रधान कार्यालय पहिले हेबेई, शिजियाझुआङमा थियो र सन् १९४९ मा बेइजिङमा सारियो। सन् १९५० र १९७८ को बीचमा चीनमा केन्द्रीय बैंक र बाणिज्य वित्तीय कारोबार तथा कार्य गर्ने यो एक मात्र बैंक थियो। मुख्य भूमि चीनमा रहेका बैंक अफ चाइना लगायत अन्य सबै बैंकहरू पिपल्स बैंक अफ चाइनाको शाखाको रूपमा वा गैर-सञ्चित एजेन्सीको रुपमा थिए।
आशारानी राई(साहित्यकार)
आशारानी राई नेपाली महिला साहित्यकार हुन् । उनको जन्म सन् १९३५ जुलाई १३ मा मणिपुरको इम्फालमा भएको थियो । स्नातक (बी.ए. सम्मको शिक्षा प्राप्त गरी आसाम राइफल्समा अध्यापन कार्यमा संलग्न राई भारतीय नेपाली भाषा प्राप्तिका लागि संग्राम कर्ताका बीच ‘मणिपुरकी दिदी’ नामबाट परिचित छन् ।
साहित्य जीवन
राईका रचनाहरू बि. सं. २०२० को दशकदेखि नै पत्रपत्रिकामा प्रकाशित हुन थालेका पाइन्छन् । यिनको यम द्वितीया (सन् १९९९) नामक कथा सङ्ग्रह प्रकाशित देखिन्छ भने विराटसभा शीर्षकको एकाङ्की पनि यिनले लेखेको पाइन्छ । अखिल भारतीय नेपाली भाषा समितिको केन्द्रीय उपाध्यक्ष समेत भएकी राई अन्य धेरै सङ्घ संस्थामा आबद्ध रहेको देखिन्छ । यस क्रममा उनले मणिपुर राज्य नेपाली भाषा समितिको सभापति, भारतीय नेपाली राष्ट्रिय परिषद्को वरिष्ठ प्रतिनिधि सदस्य, मणिपुर नेपाली महिला सङ्घको सञ्चालक, मणिपुर नेपाली छात्र सङ्घको उपदेष्टा जस्ता सामाजिक पदमा रहेर सक्रिय भूमिका निर्वाह गरिसकेको देखिन्छ ।
आशारानी राई मूलतः नेपाली कथाकार हुन् । नारीको सहनशील प्रवृत्ति, त्याग, अगाध पतिभक्तिको प्रस्तुति पाइने आशारानी राईका कथामा पुरुषको हठी र स्वेच्छाचारी प्रवृत्तिको विरोध गरिएको पाइन्छ । सामाजिक अन्धविश्वास र जातीय विभेदको अन्त्य गर्तनु पर्ने र समाज सुधार तथा जातीय सम्मानको जगेर्ना गर्नुपर्ने भावना मुखरित भएका यिनका कतिपय कथामा आदर्शवादी स्वर पनि अभिव्यञ्जित छ । भारतको सुदूरपूर्व माणिपुरको सेरोफेरोमा लेखिएका यिनका कथामा प्रयुक्त भाषामा कहीँकहीँ व्याकरणगत त्रुटि पनि पाइन्छ ।
पाँच पच्पन्न
चिरागसिंह खड्का (जन्म: सन् १९९३ जुलाई १२), प्रचलित नाम ५:५५ (उच्चारण: पाँच पच्पन्न) नेपालको काठमाडौँमा जन्मिएका एक नेपाली र्‍याप गायक तथा सङ्गीतकार हुन्। खड्काले सन् २०१३ मा नेपाली र्‍याप जगतमा अती भो नामक गीतका साथ पर्दापण गरेका थिए। एक नयाँ कलाकारको रूपमा खड्का वि.स २०७५ मा सार्वजनिक गरिएको बूढी नामक गीतका साथ चर्चामा आएका थिए भने उनको यो गीत निकै सफल भएको थियो। खड्काले आफ्ना गीतहरूका प्रायः विभिन्न स्थानको भ्रमण गरिरहेका दृश्य समावेश गर्नेले उनी अन्य र्‍यार गायक भन्दा पृथक् रूपमा सार्वजनिक भएका थिए। खड्का वरिष्ठ अमेरिकी गायक बब मार्ली र भगवान शिवका भक्त रहेको कुरा उनले आफ्ना गीतका मार्फतबाट सार्वजनिक गरेका थिए। उनका प्रायः गीतहरूमा बब मार्लीको गायन शैली देख्न सकिन्छ। खड्काका बूढी, लाइफ ज्याकेट, समाधी, तोपेन्द्र, माया, जिन्दगी आदि गीतहरू युवाहरू माझ लोकप्रिय रहेका छन्।
सङ्गीत जीवन
खड्काले आफ्नो सङ्गीत जीवनको सुरुवात गर्नु अगाडि उनले काठमाडौँ अवस्थित विभिन्न बियर कम्पनीहरूको बजार प्रतिनिधिको रूपमा काम गर्ने गरेका थिए। काम गर्दै जाँदा चारैतिर सङ्गीत बजिरहेका सुन्दा सुन्दै उनले काम छाडेर सङ्गीतिक यात्राको सुरुवात गरेका थिए। त्यसपछि खड्काले वि.स २०७० असार ७ का दिन अती भो नामक एक गीत भिडियो साझेदार सेवा युट्युब मार्फत सार्वजनिक गरेका थिए जसको माध्यमबाट उनको साङ्गीतिक जीवनको सुरुवात भएको थियो। सोही वर्ष उनले जन्मकुण्डली नामक एक गीत सार्वजनिक गरेका थिए जसको आधिकारिक साङ्गीतिक भिडियोलाई उनकै दाजु विराज सिंह खड्काले गरेका थिए। वि.सं २०७२ सालको महाभुकम्पका गएपछि उनले त्यो वर्ष भुकम्प नामक एक गीत सार्वजनिक गरेका थिए। त्यसपछिका वर्षहरूमा उनले माया, परिरा छ पानी र जिन्दगी जस्ता गीतहरू सार्वजनिक गरेका थिए। वि.सं २०७५ फागुन २ का दिन खड्काले बूढी नामक एक गीत युट्युब मार्फत सार्वजनिक गरेका थिए जसकारण उनी एक्कासी चर्चाको शिखरमा पुग्दै युवाहरूमा माझ लोकप्रिय हुन पुगेका थिए। यस गीतको शब्द खड्क स्वयमले लेखेका थिए भने यसको निर्माण नेस स्टुडियोका ब्रिजेश श्रेष्ठले गरेका थिए। त्यस वर्ष खड्काले लाइफ ज्याकेट र समाधि जस्ता अधिक लोकप्रिय गीतहरू सार्वजनिक गरेका थिए।
बृद्धावस्था
बृद्धावस्था भनेको मानवजीवनको प्राकृतिक आयुको अन्तयतिरको जीवन चक्रको अवस्था हो।
बृद्धावस्थामा रोगप्रतिरोधात्मक क्षमता सार्है कम हुन्छ। त्यसैले बृद्धावस्थामा भएका मानिसहरुलाई रोगले सताउने बढी सम्भावता हुन्छ। बुढो हुने प्राकृतिक प्रक्रियालाई अङ्‍गेजीमा सेन्ससेन्स पनि भनिन्छ। बृद्धावस्थाको चिकित्सा अध्ययनलाई अङ्‍गेजीमा जेरोन्टोलजी भनिन्छ। वृद्धहरूले अवकाश सम्बन्धि, एकलोपन, आयुको आधारमा भेदभाव आदि सामाजिक मुद्दाहरूको सामना पनि गर्नुपर्छ।
हडर्सफिल्ड टाउन फुटबल क्लब
हडर्सफिल्ड फुटबल क्लब हडर्सफिल्ड, पश्चिम योर्कशायर, इङ्गल्याण्डमा आधारित एक पेशेवर सङ्घ फुटबल क्लब हो । यो सन् १८०८ मा स्थापित भएको थियोे र वर्तमानमा प्रिमियर लिग, अंग्रेजी फुटबलको शीर्ष तहमा प्रतिस्पर्धा गर्दछ ।
लोहार वंश
लोहार वंश कश्मीर को एक हिन्दु वंश थियो जसले ई.सा. १००३ देखि १३२० सम्म शासन गरेको थियो । पण्डित कल्हणको १२ औँ शताब्दीको पुस्तक राजतरङ्गिणीका अनुसार यो वंश खस जातिको थियो । यस वंशको १५० वर्ष को इतिहास राजतरङ्गिणीको लेखोटमा भर पर्दछ । कश्मीरी इतिहासकार जोनराज एवम् श्रीवरको लेखोटहरूले पछिल्ला समयकालको उल्लेख गर्दछ । यस वंशका पछिल्ला शासकहरू कमजोर एवम् आपसी द्वन्द मा फसेका थिए र उक्त कालखण्ड मा भ्रष्टाचार मौलाउँदा कश्मीर मुसलमान शासकहरूको (शाह मीर वंश) कब्जामा गयो ।
पृष्ठभूमि
पण्डित कल्हणको राजतरङ्गिणीका अनुसार यस वंश खस जाति को थियो । यो वंश कश्मीर उपत्यका मा राज्य गर्नु अघि लोहार राज्यको शासक थियो । लोहार वंशको राजधानी लोहारकोट्टा नामक पहाडी किल्लामा थियो जुन ठाउँको अवस्थितिमा वर्तमानमा ठोसरूपमा एकमत छैन । आइरिस इतिहासकार सर मार्क औरल स्टाइन, जो कल्हणको राजतरङ्गिणीका ट्रान्सलेटर हुन्, उनले यो स्थान पीर पञ्जाल हिमश्रृंखलामा कश्मीर र पश्चिमी पञ्जाबको बीच स्थानमा पर्ने बताएका थिए । लोहार राज्य मा थुप्रै गाउँहरू थिए जसलाई एकीकृत रूपमा लोहरिन भनिन्छ र त्यस स्थानको उपत्यका र नदीको नाम पनि एउटै रहेको छ ।
लोहारका खस राजा सिंहराज काबुलको हिन्दु शाही वंशका राजा भीमदेव शाहीका ज्वाइँ थिए । सिंहराजको काबुल शाहीकी राजकुमारीबाट दिद्दा नामक छोरीको जन्म भएको थिए । राजकुमारी दिद्दा अपाङ्ग थिइन् र पिताबाट तिरस्कृत थिइन् ।
उदय
राजा सिंहराजकी छोरी राजकुमारी दिद्दाले कश्मीरको उत्पल वंशका राजा क्षेमगुप्तसंग विवाह गरेकी थिइन् । राजा क्षेमगुप्तको ई.सा. ९५८ मा मृत्यु भयो । राजा क्षेमगुप्त तथा रानी दिद्दाका छोरा अभिमन्यु द्वितीय नाबालक भएकोले दिद्दाले नायबी शासन चलाएकी थिइन् । ई.सा. ९७२ मा राजा अभिमन्यु द्वितीयको मृत्युपश्चात उनका ३ छोरा राजा नन्दीगुप्त, त्रिभुवनगुप्त र भीमगुप्तका लागि नायवी चलाइन् । ई.सा. ९८० मा दिद्दाले नाति राजा भीमगुप्तलाई मार्न लगाइ सार्वभौम शासक बनिन् । उनले दाइ वा भाइ राजकुमार उदयराजका छोरा तथा लोहारका राजा सिंहराजका नाति संग्रामराजलाई धर्मपुत्र तथा कश्मीरको उत्तराधिकारी राखिन् । यसरी दिद्दाले उत्पल वंशलाई पतन गराएर यस वंशको उत्पत्ति गराइन् । इ.सा. १००३ मा दिद्दाको मृत्यु पश्चात धर्मपुत्र राजकुमार संग्रामराज कश्मीरको लोहार वंशका संस्थापक राजा बन्न पुगे ।
शासन
संग्रामराजलाई लोहार वंशको संस्थापक मानिएको छ ।
प्रथम वंश
कश्मीरको लोहार वंशका शासकहरू थिए:
मरुभूमि
मरुभूमि एक यस्त भौगोलिक क्षेत्रलाई भनिन्छ जहाँ जलपात (वर्षा तथा हिमपात) अन्य क्षेत्रको तुलनामा निकै कम मात्रामा हुन्छ। यस्तो क्षेत्रमा धेरै रुखबिरुवाका साथै जीवजन्तु देख्न पाइदैनन् । मरुभूमिमा अलग किसिमका रुखबिरुवाका साथै जीवजन्तुहरू पाईन्छन् । यस्तो क्षेत्रमा हावाहुरी चल्नका साथै धेरै तापक्रम हुन्छ।
पप स्मोक
पप स्मोक (अङ्ग्रेजी: Pop Smoke) नामले चिनिने ब्याशार बराका ज्याक्सन (अङ्ग्रेजी: Bashar Barakah Jackson) (जुलाई २०, १९९९ - फेब्रुअरी १९, २०२०) एक अमेरिकी र्यापर, गायक र सङ्गीतकार थिए । ब्रुकलिनको केनर्सीमा जन्मेका र हुर्केका पप स्मोकले सन् २०१८ मा बेलायती ड्रिल कलाकार र रचनाकारसँग काम गरी आफ्नो साङ्गीतिक कार्य जीवनको सुरुवात गरे । अप्रिल २०१९ मा "वेलकम टु द पार्टी" निकाले पछि उनी सङ्गीत जगतमा प्रख्यात भए ।
पप स्मोकले भिक्टर भिक्टर वर्ल्डवाइड र रिपब्लिक रेकर्ड्ससँग साझेदारी गरी सन् २०१९ मा आफ्नो प्रथम मिक्सटेप मीट द वू सार्वजनिक गरे । यो मिक्सटेपको "डियोर" नामको दोस्रो एकल बिलबोर्ड हट १०० मा बाइसौँ स्थानमा सूचिकृत भयो । उनको गृह आक्रमणको कारण भएको मृत्यु भन्दा झन्डै दुई हप्ता अगाडि सन् २०२० सार्वजनिक गरिएको उनको दोस्रो मिक्सटेप मीट द वू २ बिलबोर्ड २०० मा सातौँ स्थानमा सूचिकृत भयो । उनको मृत्युपश्चात सार्वजनिक गरिएको प्रथम स्टुडियो एल्बम शूट फर द स्टार्ज, एम फर द मून बिलबोर्ड २०० मा प्रथम स्थानमा सूचिकृत भयो र त्यसमा रहेका १९ मध्ये १९ गीतहरू नै बिलबोर्ड १०० मा सूचिकृत भयो ।
बाल्यकाल
जुलाई २०, १९९९ मा ब्याशार बराका ज्याक्सनको जन्म जमैकन आमा र पानामेनियन बुबाको ब्रुकलिन, न्यु योर्कमा अवस्थित घरमा भएको थियो । उनले आफ्नो बाल्यकाल  ब्रुकलिनको केनर्सीमा बिताए । विद्यालयमा बन्दुक बोकेको हुनाले निष्काशन गरिएका पप स्मोकलाई दुई वर्ष घरबाट बाहिर निस्किन दिइएको थिएन । १५ वर्षको उमेरमा लागु पदार्थ बेच्नका लागि पप स्मोकले फिलाडेल्फियाको रकटप एकेडमीमा पाएको बास्केटबल छात्रवृत्तिलाई अस्वीकार गरेका थिए ।
कार्य जीवन
सन् २०१८ मा मौलिक सङ्गीत र र्याप गीत बनाउनु भन्दा अगाडि पप स्मोक जे ग्वापो जस्ता कलाकारको स्टुडियोमा गई ड्रिल र र्याप गीतको रिमिक्स बनाउँथे । उनका बुबाले उनलाई बोलाउने नाम पपा र उनका साथीहरूले उनलाई बोलाउने नाम स्मोक मिलाएर उनको छद्मनाम पप स्मोक भएको उनले एक जिनियस अन्तर्वार्तामा खुलासा गरे ।
अप्रिल २०१९ मा पप स्मोकले आफ्नो प्रथम मिक्सटेप मीट द वूको प्रथम एकल "वेलकम टु द पार्टी" सार्वजनिक गरे । निकी मिनाजलाई सहयोगी कलाकारको रूपमा बोलाई रिमिक्स निकालिएको यस गीतको स्केप्टासँगको दोस्रो रिमिक्स अगस्ट २०१९ मा सार्वजनिक गरियो । बेलायती ड्रिल निर्माता ८०८ मेलोसँग प्रायः गीत बनाउने पप स्मोकका सबै गीतहरूमा जस्तै यो गीतमा पनि बेलायती ड्रिलको प्रयोग गरिएको थियो । "वेलकम टु द पार्टी" लोकप्रिय भएपछि उनले लिल टीजेसँग "वार" र क्यालबोइसँग "१०० के अन अ कू" सार्वजनिक गरे । डिसेम्बर २०१९ मा उनले ज्याकबोइज र ट्रेभिस स्कटसँग "गाटी" निकाले जुन ट्रेभिस स्कटको सन् २०१९ मा सार्वजनिक गरिएको ज्याकबोइज नामक एल्बमको अन्तिम ट्र्याक थियो ।
अगस्ट २०२० मा पप स्मोकले २०२० फ्रेशम्यान क्लासमा सूचिकृत हुन स्वीकार गरेको एक्सएक्सएलद्वारा खुलासा गरियो । उनलाई पत्रिकामा सूचिकृत नगरेपनि एक्सएक्सएलले पप स्मोकसँगको अन्तर्वार्ता प्रकाशन गरेको थियो र उनको मृत्यु भएपनि उनलाई अझै फ्रेशम्यान क्लासको सदस्य मानिन्छ ।
कानूनी मुद्दा
जनवरी १७, २०२० मा पेरिस फेसन सप्ताहबाट फर्किदा पप स्मोकलाई गाडी चोरी गरेको आरोपमा जोन एफ केनेडी अन्तर्राष्ट्रिय विमानस्थलमा पक्राउ गरिएको थियो । प्रश्नको गाडी $३,७५,००० पर्ने एक रोल्स-रोइस रेथ थियो जुन एक दिनको लागि सङ्गीत भिडियोको लागि पप स्मोकले उधारो लिएका थिए । उक्त गाडीलाई ट्रकमा न्यु योर्क पुर्याइने योजना बनाइएको अनुमान गरे । उनले इन्स्टाग्राम र फेसबुकमा चोरिएको गाडीमा बसेको तस्वीर सार्वजनिक गरेका थिए । प्रहरीले ब्रुकलिनको केनर्सीमा अवस्थित पप स्मोककी आमाको घरबाट गाडी जफत गरी त्यसमा अलाबामाको लाइसेन्स प्लेट राखे । आफू माथि लागेका आरोपहरू अस्वीकार गरेका पप स्मोकलाई त्यही दिन $२,५०,००० जमानत तिरी मुक्त गरिएको थियो ।
मृत्यु
क्यालिफोर्नियाको हलिउड हिल्समा अवस्थित घरमा भएको आक्रमणमा परी फेब्रुअरी १९, २०२० मा पप स्मोकको मृत्यु भएको थियो । प्रहरी रिपोर्ट अनुसार फेब्रुअरी १९ को दिन बिहान साँढे ४ बजे ४ जना मुख लुकाएका व्यक्तिहरू पप स्मोकको घरमा आएका थिए । एक जनाले स्की मास्क लगाएका थिए भने अर्कोले बन्दुक बोकेका थिए । उनको हत्या पश्चिम संयुक्त राज्यमा भएपनि प्रहरीलाई पूर्वबाट सचेत गरिएको थियो । ६ मिनेट पछि प्रहरी आइपुग्दा पप स्मोकलाई टन्नै गोली लागेका थिए । उनलाई सिडर्स-सिनाई स्वास्थ्य केन्द्रमा लागिएको थियो जहाँ उनलाई मृत घोषित गरियो । फेब्रुअरी २१ मा उनको मृत्युको कारण छातीमा लागेको गोली भएको घोषणा गरियो ।
पप स्मोकलाई ब्रुकलिनको ग्रीनवुड सेमेटेरीमा गाडिएको थियो । जुलाई १० मा पाँच जना पुरुषलाई उनको हत्याको सम्बन्धमा पक्राउ गरिएको थियो । १९ वर्षको कोरी वकर, १८ वर्षको किआन्ड्रे रोजर्स र १७ र १५ वर्षका दुई व्यक्ति लगायत ४ जना व्यक्तिलाई समातिएको थियो । घर आक्रमण र चोरीको बेला हत्या भएको हुनाले यी व्यक्तिहरू मृत्युदण्डका लागि योग्य छन् । जक्वान मर्फी नामक पाँचौँ व्यक्तिलाई हत्या प्रयासको आरोपमा पक्राउ गरिएको थियो ।
विरासत
बेलायती ड्रिल प्रयोग गरिरहने पप स्मोकको गीत सन् २०१९ भरिका अन्य बिलबोर्ड हट १०० मा पहिलो स्थानमा सूचिकृत गीतहरू भन्दा बढी सुनिएको थियो । अमेरिकी ट्र्याप सङ्गीतमा बेलायती ड्रिलको मिश्रणका साथै केहीको पर्वाह नगर्ने खाले उनका गीतका शब्दहरूले गर्दा उनले अरू र्यापरहरूभन्दा बढी प्रसिद्धि पाए ।
उनको कार्य नीतिलाई ५० सेन्ट र क्वेभोले पनि प्रशंसा गरेका थिए । आफ्नो पुरानो र गरिब जीवनशैलीलाई छाडेर आफ्नो लागि राम्रो जीवन बनाउने उसको चाहनाले उनका प्रशंसकलाई पनि प्रेरित गरेको छ । उनको मृत्युको केही महिना पछि उनको परिवार र प्रियजनहरूले प्रतिकूल अवस्थामा बस्नुपरेका युवायुवतीलाई आफ्ना इच्छा चाहना पूरा गर्न सहयोग गर्न शूट फर द स्टार्ज नामक संस्थाको स्थापना गरे ।
उनको मृत्युपश्चात केनर्सीमा उनका भित्तेचित्रहरू बनाइएका थिए । उनको दाहसंस्कारमा अनुमानित हजार जना व्यक्तिहरू उपस्थित थिए । पप स्मोकका गीतमा रङ्गभेद र प्रहरीको क्रूरताको बारेमा केही उल्लेख नगरिए पनि न्यु योर्क सहरमा जोर्ज फ्लोइड आन्दोलनमा उनलाई प्रतिरोधको चिनो बनाइएको थियो ।
पुरस्कार तथा नामाङ्कन
{| class="wikitable sortable plainrowheaders" style="width: auto;" ! scope="col" | वर्ष ! scope="col" | पुरस्कार ! scope="col" | नामाङ्कित ! scope="col" | श्रेणी ! scope="col" | परिणाम ! scope="col" class="unsortable"| सन्दर्भ
डन बटलर
डन पेटुला  बटलर (जन्म: ३ नोभेम्बर १९६९) एक बेेेेेेेेेलायती राजनीतिज्ञ हुन्।
बाल्यकाल
बटलर पूर्वी लन्डनको फोरेस्ट गेटमा जमैका आप्रवासी आमाबाबु मिलो र अम्ब्रोसेन बटलरको जन्म भएको थियो। उनको एउटी बहिनी र चार दाजुभाइ छन्।
इन दि मुड फर लभ
इन दि मुड फर लभ सन् २००० को हङ्कङ् रोमाञ्चक ड्रामा चलचित्र हो जसको लेखन, निर्माण र निर्देशन वङ कार-वाइ ले गरेका हुन्। यस चलचित्र ले एक पुरूष र एक महिलाको कथा समेटेको छ जसका जीवनसाथीहरू एकअर्का प्रति फिदा हुन्छन् र विस्तारै एकअर्काबिचमा भावना प्रष्फुटित हुन्छ।
इन दि मुड फर लभ नामक चलचित्रले सन् २००० को क्यान्स फिल्म फेस्टिवलमा प्रदर्शन भएको बेला पाल्मे डि ओर का लागि नोमिनेसनमा परेको थियो भने टोनी ल्युङ्ले उक्त फेस्टिवलको उत्कृष्ट अभिनेताको अवार्ड जितेका थिए। यस चलचित्र लाइ धेरै पटक अहिलेसम्मकै उत्कृष्ट चलचित्र का रूपमा घोषणा गर्ने गरिएको छ। सन् २०१६ मा बीबीसीले सार्वजनिक गरेको २१ औँ सताब्दीका उत्कृष्ट चलचित्र हरूमा मुलहल्याण्ड ड्राइभ पछिको दोस्रो उत्कृष्ट चलचित्र बनेको थियो।
कृष्णपंख गंगाचिल
कृष्णपंख गङ्गाचिल (Larus fuscus) युरोपको आन्ध्र महासागरको तट क्षेत्रहरूमा पाइने गङ्गाचिलको ठुलो आकारको प्रजाति हो। यो प्रजाति हिउँदमा दक्षिण देखि पश्चिम अफ्रिका, उत्तर अमेरिकाको तटीय क्षेत्र तथा नेपाल लगायत एसियाक केही भूभागहरूमा बसाई सर्ने गर्छन।
विबरण
कृष्णपंख गङ्गाचिलको लम्बाई ५१ देखि ६४ सेन्टिमिटर (२० देखि २५ इन्च), पङ्ख फैलाउँदा १२४ देखि १५० सेन्टिमिटर (४९ देखि ५९ इन्च) तथा तौल ४५२ देखि १,१०० ग्राम (०.९९६ देखि २.४२५ पाउण्ड) हुन्छ। भाले कृष्णपंख गङ्गाचिलको औसत तौल ८२४ ग्राम (१.८१७ पाउण्ड) पोथीको औसत तौल ७०८ ग्राम १.५६१ पाउण्ड) हुन्छ। वयस्क कृष्णपंख गङ्गाचिलको चुच्चोमा रातो थोप्लो भएको सुन्तले पहेँलो ठुंड, सेतो शरीर तथा कालो वा गाढा खरानी रङ्गको पङ्खेटा हुन्छ।
सूर्यविनायक नगरपालिका
सूर्यविनायक नगरपालिका नेपालको मध्यमाञ्चल विकास क्षेत्र अन्तर्गत बागमती अञ्चलमा पर्ने भक्तपुर जिल्लामा अवस्थित एक नगरपालिका हो। स्थानीय विकास मन्त्रालयले थप ६१ वटा नयाँ नगरपालिका थप्दा भक्तपुर जिल्लामा कटुञ्जे, सिपाडोल, नखेल र चित्तपोल यी ४ गाउँ विकास समितिहरूलाई समेटेर सूर्यविनायक नगरपालिका घोषणा गरिएको हो। सूर्यविनायक नगरपालिकाको केन्द्रभने सूर्यविनायक को सिपाडोल गाविसमा रहको छ। नगरपालिकाको घोषणा र क्षेत्रविस्तारसँगै मुलुकमा १ महानगरपालिका, ११ उपमहानगरपालिका, १ सय ७९ नगरपालिका र ३ हजार २ सय ७८ गाविस कायम भएका छन्। नयाँ नगरपालिका थपिएपछि नेपालको सहरी जनसङ्ख्याको प्रतिशत ३६ दशमलव ८ पुगेको मन्त्रालयले जनाएको छ।
जनसङ्ख्या
सूर्यविनायक नगरपालिका साविकका कटुञ्जे, सिपाडोल, नखेल र चित्तपोल गाविसहरू मिलेर बनेको हो। त्यसैले राष्ट्रिय जनगणना २०६८ अनुसार यी ४ गाविसहरूको जनसङ्ख्यालाई जोड्दा सूर्यविनायक नगरपालिकाको कूल जनसङ्ख्या ४०,५०१ हुन्छ।
रत्न शमशेर जबरा
रत्नशमशेर राणा नेपाल प्रहरीका १४ औँ महानिरीक्षक हुन् । विक्रम सम्वत २०४७ असारमा प्रहरी महानिरीक्षक बनेका राणालाई तत्कालीन सरकारले विक्रम सम्वत २०४९ फागुनमा ३० वर्षे सेवा अवधि लगाएर हटाएको थियो । राणालाई हटाएर सरकारले मोतिलाल बोहरालाई महानिरीक्षकमा बढुवा गरेको थियो ।
होलिका
होलिका हिरण्यकश्यप राक्षसकी बहिनी तथा विष्णु भक्त प्रह्लादकी फुपू हुन् । उनीले ब्रह्माबाट आगोले नजलाउने वरदान प्राप्त गरेकी थिइन् । यहि वरदानको फाइदा उठाउदै उनीले जलाएर मार्नको लागि प्रह्लादलाई लिएर आगोमा बसेकी थिइन् । यस क्रममा विष्णुले गर्दा प्रह्लादलाई केही भएन तर होलिका चाहिँ जलेर मरिन । यही दिनको खुसियालीमा हिन्दु धर्मावलम्बीहरूले होली पर्व मनाउने गर्छन ।
होलिका दहन
होलीको अघिल्लो रातमा प्रह्लादलाई काखमा लिएकी होलिकाको एक माटोको मूर्ति तयार गरिन्छ । यो प्रतिमालाई दाउराको खातमा राखेर दहन गरिन्छ र प्रह्लाद बचेको अनि होलिका मरेको अनुभूति गरिन्छ ।
फोर स्ट्रोक इन्जिन
हाल, गाडीहरूमा सामान्यतः फोर स्ट्रोक इन्जिनको अधिक प्रयोग गरिन्छ। पहिले, सवारी/ गाडीहरूमा दुई स्ट्रोक ईन्जिनहरू प्रयोग गरिन्थ्यो, तर कम माइलेज र छोटो जीवन अवधिका कारण यसलाई चार स्ट्रोक इन्जिनले प्रतिस्थापित गर्यो।
इतिहास
फोर-स्ट्रोक इन्जिन पहिलो पटक युजेनियो बार्साटी र फेलिस माटुएसीद्वारा सन् १८५४ मा पेटेन्ट गरिएको थियो। यस पछि, सन् १८६० मा ,यसको पहिलो प्रोटोटाइप (नमुना) ल्याइएको थियो। फ्रान्सेली इन्जिनियर अल्फोन्से बियउ दे रोकाले पनि स्वतन्त्र रूपमा यो सिद्धान्त अन्वेषण गरे र यसलाई उनले आफ्नो शोधपत्र मा १८६१ मा प्रकाशित गरे । जर्मन अभियंता निकोलस अट्टोले सन् १८७६ मा यस  ईन्जिनको  कार्यशील प्रतिरूप निर्माण गरे । यस कारणले गर्दा, चार स्ट्रोक सिद्धान्तलाई आज अट्टो चक्र भनिन्छ र यस इन्जिनमा प्रयोग गरिएको स्पार्क प्लगहरूलाई प्राय  वाहन इन्जिन पनि भनिन्छ। अट्टो चक्रमा एडियाबेटिक कम्प्रेसन, स्थिर आयतनमा संयोजन, एडियाबेटिक विस्तार  र स्थिर आयतनमा ताप उत्सर्जन (निकास) का  चरणहरू हुन्छन्। [[चित्र:Ciclo_del_motore_4T.svg|left|thumb|250x250px| चार स्ट्रोक चक्र
1 = टीडीसी 2 = बीडीसी
A: इनटेक B: कम्प्रेसन सी: शक्ति D: उत्सर्जन   ]]
चार स्ट्रोक
चार स्ट्रोक इन्जिनले पूर्ण चक्रमा चार प्रकृयाबाट पार हुन्छ। जसलाई अङ्ग्रेजीमा स्ट्रोक भनिन्छ।
कर्मी मौरी
कार्यकर्ता मौरी वा कर्मी मौरी कुनै पनि पोथी मौरी हो जसमा उपनिवेशको रानी मौरीको पूर्ण प्रजनन क्षमता हुँदैन; धेरै जसो परिस्थितिहरूमा, यो रानीको सापेक्ष केही गैर-प्रजनन गतिविधिहरूमा वृद्धिसँग सम्बन्धित छ।
जीवन चक्र
कामदार माहुरीको आयु भाले मौरीको भन्दा लामो भए तापनि यो सामान्यतया केही महिना मात्र हुन्छ र विरलै एक वर्ष बाँच्न सक्छ। जीवन अवधि गर्मीमा १-२ महिना हुन्छ र शरद ऋतु र जाडोमा ६-८ महिना सम्म हुन सक्छ। ग्रीष्मकालीन कामदार माहुरीहरूको आयु ६ महिनासम्म बढ्न सक्छ यदि रानी नभएको बस्तीमा राखियो।
सबै मह मौरीको जीवन अण्डाको रूपमा सुरु हुन्छ, जुन रानीले घारको ब्रूड क्षेत्रमा मोम कोषको तलमा राख्छ। कामदारको अण्डाबाट तीन दिनपछि लार्भा हुन्छ। नर्स मौरीहरूले यसलाई सुरुमा शाही जेली, त्यसपछि पराग र मह छ दिनसम्म खुवाउँछन्। त्यसपछि यो निष्क्रिय प्यूपा बन्छ।
कार्यकर्ता गतिविधिहरू
परिपक्व मह, पर्याप्त रूपमा सुकाइयो, यसका लागि खटिएका कामदारहरूले मोमले कडा रूपमा बन्द गर्छन्। सीलले हावाबाट नमीको अवशोषण रोक्छ। भाले मौरीहरू जवान हुँदा आफैलाई खुवाउँदैनन्; उनीहरूलाई कामदारहरूले खुवाउँछन् र त्यसपछि भाले मौरीहरू बूढो भएपछि उनीहरूले मह आपूर्तिबाट आफूलाई खुवाउँछन्।
गुञ्जन सक्सेना: द कारगिल गर्ल
गुञ्जन सक्सेना: द कारगिल गर्ल सन् २०२० भारतीय हिन्दी भाषाको जीवनी चलचित्र हो जुन शरण शर्मा द्वारा निर्देशित र धर्मा प्रोडक्सन्स र जी स्टुडियोज अन्तर्गत निर्मित छ। चलचित्रमा जाह्नवी कपूरले भारतीय वायुसेना पायलट गुञ्जन सक्सेना, पहिलो भारतीय महिला वायुसेना पायलटको रूपमा अभिनय गरेकी छिन्, जबकि पंकज त्रिपाठी र अङ्गद बेदीले सहायक भूमिका निर्वाह गरेका छन्।
नेपाल राष्ट्रिय फुटसल टिमको इतिहास
नेपालमा राष्ट्रिय फुटसल टिमको इतिहास त्यति लामो रहेको छैन। सन् २०१६ देखि उदाएको नेपाल राष्ट्रिय फुटसल टिमले आफ्नो पहिलो अन्तर्राष्ट्रिय प्रतियोगिताको सहभागीता २०१६ साफ फुटसल च्याम्पियनसिप मानै उत्कृष्ट खेल खेल्दै दोस्रो स्थान पक्का गरेको थियो ।
पहिलो अन्तर्राष्ट्रिय उपस्थिति
श्रीलङ्कामा आयोजना भएको २०१६ दक्षिण एसियाली फुटसल च्याम्पियनसीपमा नेपाल उपविजेता बनेको थियो।राउन्ड रोविन लिगको आधारमा सञ्चालन भएको उक्त प्रतियोगितामा नेपाल फाइनलमा श्रीलङ्कासँग २–१ गोलअन्तरले पराजित हुँदै उपविजेतामा सीमित बनेको हो। खेलको सातौँ मिनटमा नै सुभाष घलानको गोलमा अग्रता लिएको नेपालले श्रीलङ्कालाई पहिलो हाफमा गोल गर्ने कुनै अवसर नै प्रदान गरेन। जितको नजिकै आइसकेको नेपालले आफूलाई सम्हाल्न नसक्दा जितबाट विमुख हुन पुग्यो। श्रीलङ्काका नादानले खेलको अन्तिम समयमा दुई गोल गर्दै आफ्नो टोलीको जित सुनिश्चित गरे।
“थोरै समय सम्हालिन नसक्दा जितबाट बञ्चित भयौं”–कप्तान साजन महर्जनले भने। उनले छोटो समयको तयारीमा पनि फाइनलसम्मको यात्रा तय गर्न सकेकामा खुसी व्यक्त गर्दै टोलीका सम्पूर्ण खेलाडीहरूको मेहनतले यो उपलब्धि हासिल गर्न सफल भएको बताएका थिए।
नेपाल फुटसल सङ्घको स्थापनापश्चात छोटो अवधिको तयारीमा नेपालले पहिलोपटक अन्तर्राष्ट्रिय प्रतियोगितामा सहभागिता जनाएकामा दोस्रो स्थानमा चित्त बुझाउनु परेतापनि यो नेपालको लागि ठूलो उपलब्धि भएको सङ्घका अध्यक्ष देवकुमार अधिकारीले बताएका थिए।
नेपालले उक्त प्रतियोगितामा भारत( ५–०), मालदिभ्सल(३–२) र पाकिस्तानलाई (९–०) पराजीत गर्दै फाइनलको यात्रा तय गरेको थियो। प्रतियोगितामा दक्षिण एसियाका पाँच राष्ट्रको सहभागिता रहेको थियो।
अर्जुन बिज्लानी
अर्जुन बिज्लानी एक भारतीय टेलिभिजन अभिनेता हुन्।
रेनो
रेनो समूह ( ,  ,   ; कानूनी रूपमा रेनो एकए ) सन् १८९९मा स्थापित  एक फ्रान्सेली बहुराष्ट्रीय सवारी साधन निर्माता कम्पनी हो।  कम्पनीले कार र भ्यानको विभिन्न मोडल उत्पादन गर्दछ, र विगतमा ट्रक, ट्रयाक्टरहरू, ट्यांक, बसहरू / कोचहरू, विमानहरू र विमान इन्जिनहरू, र अटोरेल गाडीहरू समेत उत्पादन गर्ने गर्दथे।
अर्गनाइजेसन ईन्टरनेसनल डेस कन्स्ट्रक्चर डी'आटोमोबाइल्सका अनुसार रेनो सन् २०१६ मा उत्पादन संख्याको आधारमा  विश्वको न‌‍‌वौं ठूलो गाडी निर्माता थियो। सन् २०१७ सम्ममा रेनो – निसान – मित्सुबिशी एलायन्स विश्वको सबैभन्दा ठूलो हलुका सवारीको बिक्रेता भइसकेको थियो, जसले फोक्सवैगन एजीलाई सुचीको उच्च स्थानबाट हटाएको थियो।
भाले मौरी
भाले मौरी वा ढोर मौरी एक नर मौरी हो। कर्मी मौरीको विपरीत, भाले मौरीहरूमा स्टिङरहरू छैनन्। तिनीहरूले अमृत र परागहरू जम्मा गर्दैनन् र कामदार माहुरीहरूको सहयोग बिना खाना खान असमर्थ हुन्छन्। भाले मौरीको एकमात्र भूमिका विवाहको उडानमा एउटी केटी रानीसँग जोडी गर्नु हो।
मौरी घर
इजिप्ट र साइबेरियामा अझै पनि माटोको मौरी घर प्रयोग गरिन्छ। यी पकाएको माटो, पराल र गोबरको मिश्रणबाट बनेका लामो सिलिन्डर हुन्।
इशा गुप्ता
इशा गुप्ता (जन्म २८ नोभेम्बेर १९८५) एक भारतीय अभिनेत्री हुन् जो बलिउड चलचित्र उद्योगमा अभिनय गर्ने गर्छिन ।
वामपन्थी राजनीति
वामपन्थी राजनीति (Left-wing politics वा Leftist Politics) राजनीतिमा त्यस पक्ष वा विचारधारालाई भनिन्छ जो समाजलाई बदलेर अधिक आर्थिक तथा जातीय समानता ल्याउन परिवर्तन गर्न चाहन्छ। यस विचारधारामा, समाजका ती व्यक्तिहरूप्रति सहानुभूति व्यक्त गरिन्छ जुन कुनै पनि कारणले अन्य व्यक्तिको तुलनामा पछाडि परेका छन् वा कुनै कारणले अरूको तुलनामा शक्तिहीन छन्। राजनीतिको सन्दर्भमा 'बाम' र 'दक्षिण' शव्दहरूको प्रयोग फ्रान्सेली क्रान्तिको समयमा सुरू भएको थियो। फ्रान्समा क्रान्ति भन्दा पूर्व संसदमा राजालाई हटाएर गणतन्त्र ल्याउन चाहने र र धर्मनिरपेक्षता चाहने इस्तेट्स जनरल ( इस्टेट्स जनरल ) नामक संसद मा अक्सर बायाँ पट्टि बस्थे। आधुनिक समयमा समाजवाद र साम्यवादसँग सम्बन्धित विचारधारालाई बायाँ राजनीतिमा राखिन्छन्। फ्रान्सेली क्रान्तिको समयमा वामपन्थी विचारधारालाई गणतन्त्र स्थापनाको विचारधारा मान्न सकिन्छ तर आधुनिक परिस्थिति फरक छ। त्यसकारण यस विचारधारालाई फ्रान्सेली क्रान्तिलाई आफ्नो आधारका रूपमा लिई विश्वका अन्य देशहरूमा पनि लागू गर्न सकिदैन।
जनसङ्ख्याको अनुसार नेपालका प्रदेशहरूको सूची
जनसङ्ख्याको अनुसार नेपालका सात प्रदेशहरूको सूची (२०७८ जनगणना को अनुसार तल दिइएको छ)।
मौनी राय
मौनी राय एक भारतीय अभिनेत्री हुन् ।
प्रह्लाद
विष्णु पुराणको एक कथाको अनुसार जुन समय असुर संस्कृति शक्तिशाली हुदै थियो, त्यो समय असुर कुलमा एक अद्भुत, प्रह्लाद नामक बालकको जन्म भएको थियो। प्रह्लादका पिता, असुर राज हिरण्यकश्यपु देवताहरूबाट वरदान प्राप्त गरेर शक्तिसाली भएको थिए। उसको आदेश थियो, कि उसको राज्यमा कुनै विष्णुको पूजा नहोस्। तर प्रह्लाद विष्णु भक्त थिए र ईश्वरमा उसको अटूट आस्था थियो।
नारद मुनिका ज्ञान
हिरण्यकश्यपु तपस्या गरिरहेका बेला, देवहरूले उनको निवासमा आक्रमण गरे । नारद मुनिले उनकी पत्नी कयधुलाई बचाए  ।  कायधु त्यतिबेला गर्भवती थिइन्  । नारद मुनिले दिएका आज्ञा र ज्ञानले गर्भमा रहेका प्रह्लादमा प्रभाव पर्यो र उनी विष्णुका अनन्य भक्त बने  ।
बाह्य कडीहरू
School of Prahlada @ Ahobilam
कटहरी गाउँपालिका
नेपालमा ७४४ स्थानीय तह लागू हुँदा मोरङ जिल्लामा साविकका कटहरी, थलाहा, भौडाहा गाउँ विकास समितिहरूलाई समेटेर कटहरी गाउँपालिका बनाइएको हो । यस गाउँपालिकालाई ७ वडामा विभाजन गरिएको छ । यस गाउँपालिकाको कूल जनसङ्ख्या ३९,७७५ रहेको छ । यसको क्षेत्रफल ५१.५९ वर्गकिलोमिटर रहेको छ । यस गाउँपालिकाको केन्द्र साविकको कटहरीको कार्यालयमा राखिएको छ ।
हुमायुन आहमेद
ढाका कलेजबाट उच्च माध्यमिक शिक्षा पूरा गरेपछि उनले ढाका विश्वविद्यालयबाट रसायन शास्त्र र नर्थ डकोटा स्टेट युनिभर्सिटीमा पोलिमर रसायनशास्त्रको अध्ययन गरे। उनले ढाका विश्वविद्यालयमा रसायनशास्त्रको प्राध्यापकको रूपमा लामो समयसम्म काम गरेका थिए। पछि उनले लेखन र चलचित्र निर्माणका लागि शिक्षण पेशा त्यागेका थिए।
सन् १९७१ मा बङ्गलादेशको स्वतन्त्रता युद्ध क्रममा उनलाई पाकिस्तानी सेनाद्वारा पक्राउ गरी यातना दिइएको र गोली हानी गम्भीर घाइते बनाएको थियो। यद्यपि उनी चमत्कारिक रूपमा बाँच्न सफल भएका थिए। हुमायुुन आहमेदको पहिलो उपन्यास नन्दित नरके सन् १९७२ मा प्रकाशित भएको थियो। सन् १९७० को दशकदेखि आफ्नो मृत्युसम्म उनी बङ्गाली कथा र उपन्यासका एक अद्वितीय साहित्यकार थिए। यस अवधिमा उनका कथा र उपन्यासको लोकप्रियता निकै उच्च रहेको थियो। हिमु, मिसिर आली र शुभ्रो पात्रहरूको उनको अभूतपूर्व सिर्जनाले बङ्गलादेशका युवाहरू माझ नयाँ तथा गहिरो तरङ्ग छाडेको छ। विज्ञान कथा पनि उनको सिर्जनाको एक भाग हो उनले लेखेको पहिलो विज्ञान कथा तोमादेर जोन्नो भालोबासा हो। त्यसपछि उनका टेलिभिजन नाटकहरूले निकै लोकप्रियता प्राप्त गरेका थिए। सङ्ख्यामा धेरै नभए पनि उनले लेखेका गीतले पनि लोकप्रियता हासिल गरेका छन्। उनका केही उपन्यासहरू मध्यहु, जोछना र जननीर गोल्पो, मताल हावा, लीलावती, कवि, बादशाह नामदार'' आदि हुन्। सन् १९८१ मा उनले बङ्गाली साहित्यको उपन्यास शाखामा उनको उल्लेखनीय योगदानको लागि बाङ्ला एकेडेमीद्वारा प्रदान गरिएको बाङ्ला एकेडेमी साहित्य पुरस्कार प्राप्त गरेका थिए। सन् १९९४ मा बङ्गलादेश सरकारले उनलाई बङ्गाली भाषा र साहित्यमा उनको योगदानको लागि देशको दोस्रो सर्वोच्च नागरिक सम्मान एकुशे पदकबाट सम्मानित गरेको थियो।
उनीद्वारा निर्मित चलचित्रहरूको सामान्य रूपमा व्यापक प्रशंसा गरिएको थियो। सन् १९९४ मा बङ्गलादेशको मुक्ति युद्धमा आधारित उनको पहिलो चलचित्र आगुनेर परश्मोनी सार्वजनिक भएको थियो। यस चलचित्रले उत्कृष्ट चलचित्र विधामा राष्ट्रिय चलचित्र पुरस्कार सहित आठ वटा पुरस्कार जितेको थियो। उनका अन्य प्रशंसित चलचित्रहरू श्रावण मेघर दिन (सन् १९९९), दुई दुवारी (सन् २०००), श्यामल छाया (सन् २००४) र घेतु पुत्र कमला (सन् २०१२) हुन्। 'श्यामल छाया' र 'घेतुपुत्र कमला' बङ्गलादेशबाट विदेशी भाषाको चलचित्र विधामा ओस्कार पुरस्कारका लागि मनोनयनमा परेका थिए। उनले आफ्नो चलचित्र घेतु पुत्र कमलाको लागि सर्वश्रेष्ठ निर्देशक विधामा राष्ट्रिय चलचित्र पुरस्कार पनि प्राप्त गरेका थिए।
रचनाशैली
एक लेखकको रूपमा आहमेदका २०० भन्दा बढी कथा र उपन्यासहरू रहेका छन्। उनको कृतिको एक मुख्य विशेषता समृद्ध कथा हो। यसबाहेक उनले आफ्ना साहित्यिक कृतिहरू मार्फत सहजतापूर्वक र विश्वसनीय रूपमा अवास्तविक घटनाहरूलाई मूर्त रूप दिन सफल मानिन्छन्। उनका कथा र उपन्यास प्रायः संवादमुखी छन्। उनको कथन सरल र सहस छ भने उनीसँग सानो क्षेत्रमा केही वाक्यहरूको साथ पात्रहरू चित्रण गर्न अभूतपूर्व प्रतिभा रहेको मान्न सकिन्छ। उनका कृतिहरूमा सामाजिक चेतनाको कुनै कमी नभएको र राजनीतिक प्रोत्साहनहरू उनको कृतिमा कतैपनि झल्किएका छैनन्।। सबै कृतिहरूसँग सद्भावनाको बलियो भावना हुन्छ; फलस्वरूप उनको लेखनमा 'नकारात्मक' पात्रले पनि राम्रो रूप प्राप्त गर्ने गरेको छ। यस सन्दर्भमा उनी अमेरिकी लेखक जोन स्टाइनबेकबाट प्रभावित थिए।
धेरै कृतिहरूमा उनको व्यक्तिगत अनुभव र धारणाको प्रतिबिम्ब देख्न सकिन्छ। ऐतिहासिक प्रसङ्गमा लेखिएको उपन्यास मोध्यान्नो उनको उत्कृष्ट कृतिमध्येको एक मानिन्छ। यसबाहेक जोशना ओ जननीर गोल्पो अर्को ठूलो कृति हो जुन सन् १९७१ मा बङ्गलादेशको स्वतन्त्रता युद्धमा आधारित छ। यद्यपि उनले प्रायः समकालीन घटनाहरूको बारेमा लेखेका छन्।
दर्शक तथा समालोचकहरूको प्रतिक्रिया
नोबेल पुरस्कार विजेता बङ्गलादेशी अर्थशास्त्री मुहम्मद युनुसले हुमायुुन आहमेदको समग्र प्रभावको मूल्याङ्कन गर्दै भनेका थिए "रवीन्द्रनाथ ठाकुर र काजी नजरुल इसलामपछि हुमायुनका कृतिहरू साहित्यमा सबैभन्दा गहन र सबैभन्दा फलदायी छन्"। त्यस्तै बङ्गलादेशी कवि अल महमुदले उनको बारेमा भनेका थिए "बङ्गाली साहित्यको एक स्वर्णयुग ठाकुर र नजरुलमार्फत समाप्त भएको र हुमायुुन आहमेदबाट अर्को युगको सुरुवात भएको छ"। बङ्गलादेशी लेखक इमदादुल हक मिलनले उनलाई "बङ्गाली साहित्यको सर्वशक्तिशाली सर्जक"को रूपमा वर्णन गरेका थिए जसले उनले सिर्जना गरेको चरित्रको सबै कार्य र विचारहरू नियन्त्रण गर्दछन्। बङ्गाली लेखक सुनील गङ्गोपाध्यायले उनलाई "बङ्गाली साहित्यमा एक शताब्दीको सबैभन्दा लोकप्रिय लेखक"को रूपमा वर्णन गर्दै उनी शरतचन्द्र चट्टोपाध्याय भन्दा बढी लोकप्रिय छन् भनेर भनेका थिए। बङ्गाली लेखक शिरशेन्दु मुखर्जीले उनलाई "उपमहाद्वीपका सर्वश्रेष्ठ लेखकहरूमध्ये एक"को रूपमा वर्णन गरेका थिए। बङ्गलादेशी लेखक तथा ढाका विश्वविद्यालयको अङ्ग्रेजी विभागका प्राध्यापक सैयद मन्जुरुल इसलामले आहमेदद्वारा बङ्गाली साहित्यमा नयाँ युगको सुरुवात भएको बताएका थिए। पाकिस्तानको सबैभन्दा पुरानो र सबैभन्दा धेरै पढिने अङ्ग्रेजी अखबार डनले उनलाई 'बङ्गलादेशको साँस्कृतिक किंवदन्ती' भनेर सम्बोधन गरेको थियो।
पुरस्कार तथा सम्मान
हुमायुन आहमेदलाई उनको थुप्रै बहु-आयामिक सिर्जनाहरूका लागि विभिन्न पुरस्कारहरू प्रदान गरिएको थियो। उनले सन् १९७३ मा बङ्गाली कथामा उनको योगदानको लागि लेखक शिविर पुरस्कार प्राप्त गरेका थिए। उनले सन् १९८१ मा बङ्गाली उपन्यासहरूमा उल्लेखनीय योगदानको लागि बाङ्ला एकेडेमी पुरस्कार प्राप्त गरेका थिए। उनले बङ्गलादेश शिशु एकेडेमी पुरस्कार पनि प्राप्त गरेका थिए। सन् १९८७ मा उनलाई माइकल मधुसूदन पदकबाट सम्मानित गरिएको थियो। सन् १९९० मा उनले हुमायुुन कादिर स्मृति पुरस्कार प्राप्त गरेका थिए। उनलाई जयनुल आबेदिन स्वर्ण पदकबाट पनि सम्मानित गरिएको थियो।
आफ्नो उपन्यासमा आधारित उनले तौकीर आहमेदद्वारा निर्मित चलचित्र सिनामोन आइल्यान्डका (सन् २००७) लागि सर्वश्रेष्ठ पटकथाको लागि राष्ट्रिय चलचित्र पुरस्कार जितेका थिए। उनी ११औँ मेरिल-प्रथोम आलो पुरस्कारमा चलचित्र आमार अच्छे जल (सन् २००८) का लागि उत्कृष्ट चलचित्र निर्देशकको विधामा मनोनित भएका थिए। उनले आफ्नो उपन्यासमा आधारित मोर्सेदुल इस्लामद्वारा निर्देशित चलचित्र प्रियतोमेशु (सन् २००९) का लागि सर्वश्रेष्ठ कथा लेखकको लागि बाचसास पुरस्कार जितेका थिए। उनले चलचित्र घेतुपुत्र कमलाका (२०१२) लागि सर्वश्रेष्ठ निर्देशक र सर्वश्रेष्ठ पटकथाको लागि दुई राष्ट्रिय चलचित्र पुरस्कार जितेका थिए। यस चलचित्रको लागि उनले १५औँ मेरिल-प्रथोम आलो पुरस्कारमा समालोचक पुरस्कार विधामा सर्वश्रेष्ठ चलचित्र निर्देशकको पुरस्कार प्राप्त गरेका थिए। उनले आफ्नो उपन्यास अनिल बागचिर एकदिन (सन् २०१५) मा आधारित चलचित्रका लागि ४०औँ राष्ट्रिय चलचित्र पुरस्कारमा मरणोपरान्त सर्वश्रेष्ठ संवाद लेखकको पुरस्कार जितेका थिए।
विवियन डीसेना
विवियन डीसेना एक भारतीय अभिनेता हुन्।
माले लहरा
माले लहरा (Desmos chinensis) एनोनेसिया परिवारमा पर्ने फूल फुल्ने वनस्पति हो। यो वनस्पति नेपाल देखि दक्षिणपूर्वी एसियामा फिलिपिन्ससम्म पाइने गर्छ। माले लहरा सामान्यतया लगभग १५० सेन्टिमिटर उचाइ सम्म बढ्छ तर पर्याप्त सहारा पाएको अवस्थामा ४ मिटर सम्म बढ्न सक्छ।
सरस्वती युथ क्लब
सरस्वती युथ फुटबल क्लब नेपालको एक फुटबल क्लब हो । यो काठमाडौँ सहरबाट खेल्ने गर्दछ । सरस्वती युथ फुटबल क्लब, जसले नेपाली फुटबलको सर्वोच्च लिग शहिद स्मारक ए-डिभिजन लिग खेल्ने गर्दछ ।
दीपिका कक्कर
दीपिका सैमसन (अङ्ग्रेजी:Dipika Kakar) (जन्म: ६ अगस्त १९८६) एक भारतीय अभिनेत्री तथा मोडल हुन्।
दास क्यापिटल
दास क्यापिटल ( Das Kapital ; अर्थ - पुँजी) कार्ल मार्क्सद्वारा सन् १८६७ मा लेखिएको एक पुस्तक हो। यस पुस्तकमा पुँजी एवम् पुँजीवादको विश्लेषण गरिएको छ र मजदुरवर्गलाई शोषणबाट मुक्त गर्न उपायहरू दिइएका छन्। यस पुस्तकबाट संसारमा पूरै नवीन विचारधारा प्रवाहित भयो जसले सम्पूर्ण पुरानो मान्यताहरूलाई हल्लाइदियो। यो पुस्तक प्रकाशित भएको केही वर्षपछि, रूसमा कम्युनिष्ट क्रान्ति आयो।
भाटी (जाति)
भाटी वा भट्टी राजपूत, जाट , गुर्जर  र भारत र पाकिस्तानका राजपूत कुलहरू हुन्। भाटी राजपूतहरु (बार्गालहरु पनि भनेर चिनिन्छ) चन्द्रवंशी मूलको हो भनेर दाबी गर्छन्।
भाटी जनजातिहरुले कहिलेकाँही आफ्नो पुरानो नाम "यादवपति", जसलाई कृष्ण र यदु वा यादव संग उनिहरुको वंश दर्साउथे, को पनि प्रयोगगरिन्थ्यो, जसलाई कृष्ण र यदु वा  । भाटी राजपुत  जादमको सन्तानहरू  हुन ।
भाटी वंशले १२ औं शताब्दीमा जैसलमेरको शासन गर्‍यो। यी व्यक्तिहरू ऊँटमा सवार, योद्धा र शिकार गर्ने मन पराउँथे। उजाडस्थानको गहिराइमा अवस्थित जैसलमेरले मुसलमानको भारतमा विस्तार हुँदा प्रत्यक्ष आक्रमणबाट बच्न सकेको १८५७   को विद्रोह हुनुभन्दा केही बर्षहरूमा ब्रिटिश ईस्ट इण्डिया कम्पनीले गरेका निर्णयका कारण यी समूहहरूले आफ्नो ठाउँ गुमाएका थिए, जुन पहिले जाट किसानहरूको जग्गा चराउने जमिनहरु पहिले  दिल्ली र हरियाणा क्षेत्रहरुमा भाटीहरुद्वारा आवरणहरू प्रयोग गर्ने गर्थे।
१८८३-१९९८  बीचमा  आएका समुदायहरूमा राजस्थानका केही भाटी राजपूतहरू पनि थिए।
भाटी पाकिस्तानका केही भागहरूमा, विशेष गरी उत्तरी र मध्य पंजाबमा, निम्न जात डोम्स् (वा मिरासी गायकहरू / नर्तकहरू) अझै आफूलाई भट्टी भन्दछन्।
केराबारी गाउँपालिका
नेपालमा ७४४ स्थानीय तह लागू हुँदा मोरङ जिल्लामा साविक लेटाङभोगटेनी नगरपालिकाको वडा नं. १, केराबारी, याङशिला, पाटीगाउँ र सिंहदेवी गाउँ विकास समितिहरूलाई समेटेर केराबारी गाउँपालिका बनाइएको हो । यस गाउँपालिकालाई १० वडामा विभाजन गरिएको छ । यस गाउँपालिकाको कूल जनसङ्ख्या ३०,४३१ रहेको छ । यसको क्षेत्रफल २१९.८३ वर्गकिलोमिटर रहेको छ । यस गाउँपालिकाको केन्द्र साविकको केराबारीको कार्यालयमा राखिएको छ ।
म्युनिख हवाई दुर्घटना
म्युनिख हवाइ दुर्घटना ६ फेब्रुएरी १९५८ मा घटेको थियो जब ब्रिटिस युरोपियन एयरवेज फ्लाईट ६०९ ले पश्चिम जर्मनीको आंशिक हिउँ पग्लिएको एयरपोर्टबाट आफ्नो उडानको तेस्रो प्रयास गर्यो । विमानभित्र म्यान्चेस्टर युनाइटेड फुटबल टिमको 'बस्बाइ बेब्स' उपनाम पाएको फुटबल टिम केहि प्रशंसक र पत्रकारका साथ थियो । विमानमा सवार ४० मध्ये २० को तत्कालै मृत्यु भयो । घाइते र अचेत विमानयात्रुहरूलाई म्युनिखको रेच्ट्स डर आइसर अष्पताल पुर्याइयो जहाँ थप ३ जनाको मृत्यु भयो । तत्कालिन युगोस्लाभिया (हाल सर्बिया) को बेलग्रेडमा रेड स्टार बेलग्रेड विरूद्ध युरोपियन कपको खेल खेलेर फर्कँदै गरेको म्यान्चेस्टर युनाइटेड फुटबल टिमको त्यो दिन कहालीलाग्दो नै थियो । उक्त फ्लाईट म्युनिखमा पेट्रोलियम पदार्थ हाल्न रोकिएको थियो किनभने बेलग्रेडबाट म्यान्चेष्टरसम्मको निरन्तर उडान 'एलिजाबेथन' क्लास एयरस्पीड एम्बासेडर विमानको सिमाभन्दा बाहिर थियो । पेट्रोल हालेर पाइलटहरू जेम्स थेन र केन्नेथ रेमेन्टले दुई पटक सफल उडानको प्रयास गरेका थिए भने तेस्रो प्रयासमा यो दुर्घटना हुन पुग्यो ।
हिन्दु शाही वंश
हिन्दु शाही (879–1026) अफगानिस्तानको अन्तिम हिन्दू राजवंश थियो जसले काबुल उपत्यका तथा गान्धार (वर्तमान पाकिस्तान र अफगानिस्तान)माथि मध्ययुगमा राज्य गरेको थियो । यस वंशले तुर्क शाहीको शासनकाल पश्चात उदय गरेको थियो । काबुल उपत्यका तथा गान्धारमा दुईटा वंश थियो: क्षत्रिय वंश र ब्राह्मण वंश । दुवै वंशले शाही उपाधि धारण गरेको थियो ।
मुनमुन दत्त
मुनमुन दत्त एक भारतीय चलचित्र, टेलिभिजन अभिनेत्री र मोडल हुन्।
अनुरिता झा
अनुरिता झा एउटा हिन्दी अभिनेत्री र मोडल हुन्। उनले आफ्नो पढाई बिरला प्रौद्योगिकी एवं विज्ञान संस्थानबाट गरेकी छिन्। उनले मुम्बई र दिल्लीमा भएका विभिन्न सौन्दर्य प्रतियोगिताहरूमा भाग लिएकी छिन्। उनले अभिनय गरेको पहिलो चलचित्र अनुराग कस्यपको 'ग्याङ्गस् अफ वास्सेपुर - पार्ट १' हो। यसको सिक्वेल 'ग्याङ्गस् अफ वास्सेपुर - पार्ट २' मा पनि उनी देखा परेकी छिन्। उनले सन् २००५ मा भएको फोर्ड सुपरमोडल प्रतियोगितामा भाग लिएकी थिइन् त्यस्तै सन् २००६ मा भएको "च्यानल V गेट गर्जियस् २००६" प्रतियोगितामा विजयी भएकी थिइन्।
मिक्लाजुङ गाउँपालिका, मोरङ
नेपालमा ७४४ स्थानीय तह लागू हुँदा मोरङ जिल्लामा साविक रमितेखोला, जाँते को (३,४) वडाहरू, मधुमल्ला को (१-६) वडाहरू र टाडी गाउँ विकास समितिहरूलाई समेटेर मिक्लाजुङ गाउँपालिका बनाइएको हो । यस गाउँपालिकालाई ९ वडामा विभाजन गरिएको छ । यस गाउँपालिकाको कूल जनसङ्ख्या २८,७०८ रहेको छ । यसको क्षेत्रफल १५८.९८ वर्गकिलोमिटर रहेको छ । यस गाउँपालिकाको केन्द्र साविकको मधुमल्लाको कार्यालयमा राखिएको छ ।
चन्द्रमासिक सम्वत्
चन्द्रमासिक संवत् वा चन्द्रमानक संवत् चन्द्रमाले पृथ्वी घुम्ने आधारमा निर्धारित पात्र प्रणाली हो । प्रत्येक चन्द्रमासमा लगभग २९.५ दिन (२९ दिन १२ घण्टा, ४४ मिनेट, ३ सेकेन्ड) हुने गर्दछ । विश्वका विभिन्न संस्कृतिका परम्परागत सम्बतहरू चन्द्रमासमा आधारित छन् ।
गोबी मरुभूमि
गोबी मरुभूमि, चीनले कब्जा गरेको तिब्बत क्षेत्र र मङ्गोलियामा स्थित छ। यो विश्वका ठुला मरुभूमि मद्धे एक हो। गोबी दुनियाको चिसो मरुभूमि मद्धे एक हो, यसको तापक्रम शून्यदेखि चालीस डिग्री मुनि सम्म पुग्छ। यो मरुभूमि एसियामा मङ्गोलियाको धेरै ठाउमा फैलिएको छ। 'गोबी' एक मङ्गोलियन शब्द हो, जसको अर्थ पनि नभएको क्षेत्र हो।
कम्युनिष्ट घोषणापत्र
कम्युनिष्ट पार्टी घोषणापत्र ( जर्मन  : Manifest der Kommunistischen Partei ) वैज्ञानिक साम्यवादको पहिलो कार्यक्रम उन्मुख कागजात हो जसमा मार्क्सवाद र साम्यवादको आधारभूत सिद्धान्तहरूको वर्णन गरिएको छ। यो महान् ऐतिहासिक दस्ताावेज कार्ल मार्क्स र फ्रेडरिक एंगेल्सले तयार पारेका थिए जो वैज्ञानिक साम्यवादको सिद्धान्तका प्रवर्तक थिए र पहिलो पटक २१ फेब्रुअरी सन् १८४८ जर्मन भाषामा प्रकाशित भयो। यो अक्सर कम्युनिस्ट मेनिफेस्टो (The Communist Manifesto)को नामले चिनिने राजनीतिक पाण्डुलिपि हो। को (वर्तमान र उन्नत) वर्ग संघर्ष र दास क्यापिटल विश्लेषणात्मक समस्या वर्णन गरिएको छ तर साम्यवादको भविष्यको कुनै प्रकारको भविष्यवाणी छैन।
लेनिनको शब्दमा, यो सानो पुस्तिका धेरै पुस्तकहरूको बराबर हो; यस पुस्तकले सभ्य संसारका सबै संगठित र संघर्षरत सर्वहाराहरूलाई प्रेरणा र मार्गनिर्देशन गर्दछ।
आर्थिक मन्दी
आर्थिक मन्दी भनेको अन्तर्राष्ट्रिय स्तरमा वस्तु र सेवाको उत्पादनमा निरन्तर गिरावट आउने र कूल गृहस्थ उत्पादन कम्तिमा तीन महिनाको लागि गिरावट भएको अवस्थालाई भनिन्छ।
१८३७ को महामन्दी
यो मन्दीको असर १९३० को महामन्दीको भन्दा पनि नराम्रो थियो। यो महामन्दी क्यालिफोर्नियाको सुनको होड पछि सकियो र अमेरिकी सुन भण्डारमा दस गुणा बढी सुन थपियो। अधिकांश मन्दी पछि जस्तै, यो मन्दी पछि पनि अर्थतन्त्रमा उछाल आयो। यो तीस भर्षको अवधिलाई दोस्रो औद्योगिक क्रान्ति भनिन्छ।
महामन्दी
महामन्दीको दुरगामी प्रभाव भनेको सबै प्रमुख मुद्राको सुन मानक प्रचलनको अन्त्य थियो।
ग्रीक मन्दी
ग्रीसको सरकारी ऋण सङ्कट सन् २००९ मा सुरु भएको थियो। यसलाई 'ग्रीक मन्दी' पनि भनिन्छ। यो युरोपको युरो-क्षेत्रमा पहिलो सार्वभौम ऋण सङ्कट (सरकारी ऋण सङ्कट) थियो।
विकासे मौरी
विकासे मौरी विश्वभर पाइने ७-१२ प्रजातिहरूमध्ये सबैभन्दा सामान्य हो। सबै मह मौरीका प्रजातिहरू जस्तै, पश्चिमी मौरीहरू एकल प्रजनन महिला (वा "रानु मौरी"), धेरै सामान्य रूपमा गैर-प्रजनन महिला वा "कर्मी मौरी" र प्रजनन पुरुष वा "भाले मौरी" को एक सानो अनुपातको साथ उपनिवेशहरू सिर्जना गर्ने सामाजिक छ।
वितरण
विकासे मौरी अन्टार्कटिका बाहेक सबै महादेशमा पाइन्छ। प्रजातिहरू अफ्रिका वा एसियामा उत्पत्ति भएको मानिन्छ, र यो प्राकृतिक रूपमा अफ्रिका, मध्य पूर्व र युरोपमा फैलिएको छ। उत्तरी अमेरिका, दक्षिण अमेरिका, अष्ट्रेलिया, न्यूजील्याण्ड, र पूर्वी एसियामा युरोपेली उप-प्रजातिहरू परिचय गर्दै, यसको पर्याप्त अतिरिक्त दायराको लागि मानवहरू जिम्मेवार छन्।
रानु
रानी मौरी एक उर्वर महिला हो, जसको, कामदारहरू को विपरीत (जो महिला पनि हो), एक पूर्ण विकसित प्रजनन प्रणाली छ। उनी आफ्ना कामदारहरू भन्दा ठूलो छिन्, र एक विशेषता गोलाकार, लामो पेट छ। पोथी अण्डा या त रानी वा कामदार मौरी बन्न सक्छ।
कर्मी
कामदारहरू रानीद्वारा उत्पादित महिला हुन् जुन निषेचित, डिप्लोइड अण्डाबाट विकास हुन्छ। सामाजिक संरचना र उचित उपनिवेश सञ्चालनका लागि श्रमिकहरू आवश्यक छन्। तिनीहरूले उपनिवेशको मुख्य कार्यहरू पूरा गर्छन्, किनभने रानी मात्र पुन: उत्पादनमा व्यस्त छन्। यी महिलाहरूले आफ्ना बहिनी कामदारहरू र भावी रानीहरूलाई हुर्काउँछन् जसले अन्ततः आफ्नो उपनिवेश सुरु गर्न गुँड छोड्छन्।
भाले
भाले मौरीहरू उपनिवेशका नर मौरीहरू हुन्। तिनीहरूसँग ओभिपोजिटरहरू नभएकोले, तिनीहरूसँग स्टिङरहरू छैनन्। भाले मौरी मधु माहुरीहरूले अमृत वा परागको लागि चारा गर्दैनन्। भाले मौरीको मुख्य उद्देश्य नयाँ रानीलाई उर्वर गर्न हो। धेरै भाले मौरीहरू उडानमा दिइएको रानीसँग जोडी हुन्छन्; प्रत्येक संभोग पछि तुरुन्तै मर्छ।
बुढीगंगा नगरपालिका
बुढीगंगा नगरपालिका नेपालको बाजुरा जिल्ला अवस्थित नौ वटा स्थानीय तहहरू मध्येको एक नगरपालिका हो । नेपालको संविधान २०७२ को निर्माण पश्चात राज्य पुनर्संरचनाको क्रममा सङ्घीय मामिला तथा स्थानीय विकास मन्त्रालयले नेपालमा ७४४ वटा स्थानीय तह निर्माण गर्ने निर्णय गरेपछि बाजुरा जिल्लामा पर्ने साविकका ब्रह्मतोला, कुल्देवमाण्डौ र बाह्रबिस गाविसहरू जोडेर बुढीगंगा नगरपालिका बनाइएको हो । यस नगरपालिकाको नामाकरण बुढीगंगा नदीको नामबाट गरिएको हो । यस नगरपालिकाको सिमाना पूर्वमा त्रिवेणी नगरपालिका र अछाम जिल्ला पश्चिममा खप्तड छेडेदह गाउँपालिका, उत्तरमा बडिमालिका नगरपालिका र दक्षिणमा अछाम जिल्लाको साँफेबगर नगरपालिका सँग जोडिएको छ । बाजुरा जिल्लाको पुरानो सदरमुकाम कुल्देवमाण्डौ (टाँटे) नौबिसमा यस नगरपालिकाको कार्यालय रहेको छ । पुरानो इतिहासलाई पल्टाएर हेर्दा बाजुरा राज्यको साशन चलाउने बार्जुकोटे राजाको दरबार पनि यसै नगरपालिकामा रहेको छ । दरबारको भग्नावशेष अहिले पनि हेर्न सकिन्छ । यस नगरपालिकामा बार्जुकोट दरबार, कुडीकोट दरबार, बयालचाका दरबारका साथै चुल्ठे देवी भगवतीको मन्दिर जस्ता विभिन्न धार्मिक तथा ऐतिहासिक सम्पदाहरू रहेका छन् । यस नगरपालिकाको कुल क्षेत्रफल ५९.२ वर्गकिलोमिटर रहेको छ भने यहाँको कुल जनसङ्ख्या २१,६७७ रहेको छ । यो नगरपालिका क्षेत्रफलको हिसाबले बाजुरा जिल्लाको सबैभन्दा सानो नगरपालिका हो भने जनसङ्ख्याको हिसाबले बाजुरा जिल्लाको सबैभन्दा बढी जनसङ्ख्या भएको नगरपालिका हो । यस नगरपालिकालाई १० वटा वडाहरूमा विभाजन गरिएको छ ।
खुल्ना
खुल्ला (খুলনা ) बङ्गलादेशको सर्वाधिक तेस्रो ठूलो सहर हो भने यो सहर खुल्ना जिल्ला तथा खुल्ना विभागमा अवस्थित रहेको छ । सन् २०११ को राष्ट्रिय जनगणना अनुसार खुल्ना सहरको जम्मा जनसङ्ख्या ६६३,३४२ रहेको थियो ।
खुल्ना सहर एक अत्यधिक पुरानो नदीय बन्दरगाहसँगै रहेको । यो सहर रूप्सा नदि तथा भैरभ नदिको किनारमा अवस्थित रहेको छ । बङ्गलादेशकै सर्वाधिक ठुला तथा चर्चित उद्योगहरू समेत यो सहरमा रहेको छ । जसको एक उदाहरण बङ्गलादेश दोस्रो ठूलो उद्योग पोर्ट अफ मोङ्ला हो ।
विश्वस्तरीय ठूलो सामुन्द्रिक जङ्गल पनि खुल्नामा रहेको छ । जुन जङ्गल बङ्गाली बाधको लागि प्रसिद्ध रहेको छ । अथवा उक्त जङ्गललाई बङ्गाली बाधहरूको मुख्य वासस्थानको रूपमा लिइने गरिन्छ त्यसैले त्यो सामुन्द्रिक जङ्गललाई बङ्गाली बाधहरूको घर पनि भन्ने गरिन्छ ।
इतिहास
खुल्ना सहर प्राचीनकालीन राज्यहरू भन्गा राज्य तथा  समतता राज्यको एउटा भाग हो।१२ औँ शताब्दीमा यो स्थानलाई जलादब्द प्रदेशका नामबाट चिनिले गरिन्थ्यो।
यस्तै १४ औँ शताब्दीमा यस राज्यमा सम्सुलिन फिरोज शाह आएर राजकीय शासन चलाएका थिए।उक्त समयमा यो ठाउँमा मुस्लिम शासन स्थापना भएको थियो।अझ मुस्लिम शासन व्यवस्थालाई विस्तार गरेका थिए।
सडक
रिक्साहरू यस शहरमा सबैभन्दा धेरै प्रयोग गरिने भएकाले यस शहरको प्रमुख सडक यातायातका रूपमा रिक्सालाई लिन सकिन्छ । जसलाई प्राय मानिसहरूले छोटो यात्राको लागि प्रयोग गर्ने गर्छ छन् ।
हवाई
यो खुल्ना सहरमा खान जहान अलि विमानस्थल रहेको छ । यो विमानस्थल सहरको केन्द्र देखि उत्तर तर्फ करिब ७१ किलोमिटर परको दुरीमा रहेको छ । यस क्षेत्रमा यो मात्र एउटा विमान स्थाल हो ।
विद्यालयहरू
खुल्ना सहरमा भएका केही स्कुलहरू
खेलकुद
क्रिकेट र फुटबल दुई खेल खुल्नाको सर्वाधिक चर्चित तथा लोकप्रिय खेलहरू मध्ये हुन्।खुल्ना डिभिजन क्रिकेट टिम खुल्नाको एक पहिलो स्तरको क्रिकेट टिम हो।जुन टिमले खुल्ना सहरको प्रतिनिधित्व गर्दै बङ्गलादेशको घरेलु क्रिकेट टि-२० लिग बङ्गलादेश प्रिमियर लिगमा सहभागीता जनाउने गर्दछ।पहिले खुल्ना टाइटान्स नामबाट चिनिने क्लबको नाम अचेल खेल्ना रोयल्स बङ्गालबाट बङ्गलादेश प्रिमियरमा सहभागीता जनाउने गर्दछ।
शेइख अबु नसीर रंगशाला खुल्ना सहरको एक मात्र अन्तर्राष्ट्रिय स्तरको खेलकुद रंगशाला हो।यो रंगशालामा घरेलु क्रिकेट प्रतियोगिताहरू हुने गर्दछ।यस्तै अन्तर्राष्ट्रियस्तरकै टेस्ट क्रिकेट,एक दिवसीय क्रिकेट र टी-२० क्रिकेटका खेलहरू पनि यो रंगशालामा हुन् गर्दछ।२०१२ नोभेम्बर २१ सम्म यो रंगशालामा ७ वटा टेस्ट क्रिकेटको खेलहरू भएको थियो।यो सँगै बङ्गलादेश प्रिमियर लिगका खेलहरू पनि यो रंगशालामा सञ्चालन हुने गर्दछन्।
द शशाङ्क रिडेम्पसन
द शशाङ्क रिडेम्पसन (The Shawshank Redemption) सन् १९९४ मा फ्रान्क डारावोन्टद्वारा लिखित तथा निर्देशित अमेरिकी चलचित्र हो । यो चलचित्र सन् १९८२ मा स्टेफन किंगद्वारा लिखित रिटा हेवोर्थ एण्ड शशाङ्क रिडेम्पसन नोवेलमा आधारित रहेको छ। यस चलचित्रमा एउटा बैङ्कर एण्डी डुफ्रेसने जसलाई निर्दोश भएता पनि आफ्नो पत्नी हत्या तथा प्रेमिकाको आरोपमा शशाङ्क प्रान्तको कारागारमा आजीवन कारावास भएको कथामा आधारित रहेको छ।
भूमिका
एण्डी एउटा बैङ्कर हो जो आफ्नो श्रीमती र उसको ब्वाइफ्रेन्सको हत्या गरेको अभियोगमा जेल परेको हुन्छ।
बितपाते मौरी
बितपाते मौरी वा बतासे मौरी भनेको कर्मी मौरी हो जसले सामान्यतया रानी मौरीको अनुपस्थितिमा निषेचित अण्डा दिन्छ। कर्मी मौरीको अण्डाबाट मात्र भाले मौरीहरू विकसित हुन्छन्। मौरी बस्ने कामदार मौरीले मात्र बाँच्न सक्दैन।
प्रचलन
सामान्य घाउमा पनि, लगभग १% कामदारहरूले अण्डाहरू राख्नको लागि पर्याप्त अंडाशयहरू विकास गरेका छन्। तर, अण्डा दिने सामान्य सङ्ख्या निकै कम हुन्छ। १०,६३४ कार्यकर्ता माहुरीको परिक्षण गर्दा आठ वटा अण्डा (सात मध्यम र एउटा पूर्ण विकसित) मात्र फेला परेको थियो।
विकास
स्वस्थ वयस्क रानीद्वारा उत्पादित खुल्ला ब्रुडको अभावमा बिछाउने कर्मी मौरीहरूको विकास हुन्छ। कोलोनीको रानी झुण्डमा हराएपछि वा असफल रानीको उपस्थितिमा बिछ्याउने कामदारहरूले विकास गर्न सक्छन् जुन अझै हट्न बाँकी छ।
व्यवस्थापन सूचना प्रणाली
व्यवस्थापनका लागि निर्णय गर्दा आवश्यक पर्ने सूचनाहरूलाई प्राथमिकीकरण, वर्गीकरण, विश्लेषण, प्रशोधन र प्रसार गरी एकिकृत र परिस्कृत रूपमा एकै थलोबाट उपलब्ध गराउने पद्दतिलाई नै व्यवस्थापन सूचना प्रणाली (Management information system) भनिन्छ। राम्रो व्यवस्थापन सूचना प्रणालीले व्यवसायलाई प्रतिस्पर्धात्मक लाभ दिन सक्दछ किनकि यसले हजारौं डाटा प्वाइन्टहरूलाई सहयोगी र उपयोगी जानकारीमा परिणत गर्दछ, जसलाई रणनीति सुधार गर्न र नाफा बढाउन प्रयोग गर्न सकिन्छ। व्यवस्थापन सूचना प्रणाली डाटा-संचालित रिपोर्टहरू उत्पादन गर्दछ जसले व्यवसायलाई सही समयमा सही निर्णय गर्न मद्दत गर्दछ।
प्रक्रिया
व्यवस्थापन सूचना प्रणालीको प्रक्रिया यस प्रकार हुन्छ :-
फाइदाहरु
यस प्रणालीका फाइदाहरु यस प्रकार छन् :
बेफाइदाहरु
केहि बेफाइदाहरू र सीमितता यस प्रकार छन् :-
२०१६ ग्रीष्मकालीन ओलम्पिकमा फुटबल
ओलम्पिक २०१६को फुटबल खेल पुरूष फुटबल
लेप्चा
लेप्चाले सन्दर्भ गर्दछ:
ग्रेट भिक्टोरिया मरुभूमि
ग्रेट भिक्टोरिया मरुभूमि अस्ट्रेलियाको सबै भन्दा ठुलो तथा विश्वका ठुला मरुभूमिहरू मध्य एक हो । यसको क्षेत्रफल ३४८,७५० वर्ग किलोमिटर छ ।
अर्लिङ हल्यान्ड
अर्लिङ ब्राउट हल्यान्ड ( né Håland ; जन्म २१ जुलाई २०००) एक नर्वेजियन व्यवासायिक फुटबल खेलाडी हुन् । उनले प्रिमियर लिग क्लब म्यानचेस्टर सिटी र नर्वे राष्ट्रिय टोलीका लागि स्ट्राइकरको रूपमा खेल्छन्। विश्वका उत्कृष्ट खेलाडीहरू मध्ये एक मानिन्छ, उनी आफ्नो एथलेटिकिज्म, गति र फिनिशिङका लागि परिचित छन्।
हल्यान्ड युवा प्रणालीबाट आएर ब्राइनको बैकल्पिक र सिनियर टिममा समावेश भए। उनी २०१७ मा उनी मोल्डे गए, जहाँ उनले दुई सिजन बिताए। हालान्डले जनवरी २०१९ मा अस्ट्रियाको बुन्डेसलिगा मा रेड बुल साल्जबर्गसँग सम्झौतामा हस्ताक्षर गरे, दुईवटा लिग उपाधि र एउटा अस्ट्रियन कप जिते। डिसेम्बर २०१९मा, उनी जर्मन बुन्डेसलिगा क्लब बोरुसिया डर्टमुन्डमा गए, जहाँ उनले २०२०-२१ मा डि।एफ.बि- पोकल जितेका थिए।
बाल्यकाल
हालान्डको जन्म २००० जुलाई २१ मा 21 लिड्स, इंल्यान्डमा भएको थियो,  उनका बुबा अल्फी हालान्ड त्यतिबेला प्रिमियर लिगमा लीड्स युनाइटेडबाट खेल्दै थिए। २००४ माा, तीन वर्षको उमेरमा, उनलााई नर्वेमा आफ्नो आमाबाबुको गृहनगर ब्राइनमा सारियो।
ब्रायन
हल्यान्डले पाँच वर्षको उमेरमा उनको गृहनगर क्लब ब्रायनको एकेडेमीमा सुरु गरे। २०१५-१६ को सिजनको बेलामा, उनले ब्रायनको बैकल्पिक टिमबाट खेले र १५ खेलबाट १८ गोल गरे।
म्यानचेस्टर सिटी
२०२२ मे २० मा, प्रिमियर लिग क्लब म्यान्चेस्टर सिटिले उनीहरू हल्यान्डलाईइ भित्राउन सम्झौता गरेको घोषणा गर्यो। यो सम्झौतालाई १३ जुनमा सिटिले हल्यान्डले ५ वर्षे करार अनुसार १ जुलाईमा क्लबमा आउने घोषणा गरेर औपचारिकता दिइयो। उनले २०२२ एफए कम्युनिटी सिल्डमा लिभरपुललाई ३-१ ले पराजित गरेको खेलमा ९० मिनेट खेल्दै ३० जुलाईमा पहिलो खेल खेले। ७ अगस्टमा, उनले वेस्ट ह्याम बिरुद्धको २-० को जितमा २ गोल गरे। २७ अगस्टमा, हल्यान्डले क्रिस्टल प्यालेस विरुद्धको ४-२ को जितमा प्रिमियर लिगमा पहिलो ह्याट्रिक गरे। चार दिन पछि, नोटिनघाम फरेस्ट विरुद्ध ६-० को जितमा उनले दोस्रो ह्याट्रिक गरे। । यसबाट उनी सबैभन्दा छिटो दुई ह्याट्रिक गरेको खेलाडी भए, जुन यसभन्दा अगाडि १४ खेलमा भएको थियो।; उनी अगस्ट महिनाको लागि "प्रिमियर लिग प्लेयर अफ द मन्थ" चुनिए।
६ सेप्टेम्बरमा, उनले सेभिल्ला बिरुद्ध २ गोल गर्दै क्लबको लागि च्याम्पियन्स लिगको पहिलो खेल खेले। उनी च्याम्पियन्स लिगमा २० खेल खेलेर २५ गोल गर्ने पहिलो खेलाडी भए। २ अक्टोबरमा, हल्यान्ड प्रिमियर लिग इतिहासमा लगातार तीन होम गेममा ह्याट्रिक गर्ने पहिलो खेलाडी भए। म्यान्चेस्टर युनाइटेड विरुद्धको ६-३ को जितमा उनले ३ गोल र २ असिस्ट गरेका थिए।  उनी प्रिमियर लिग इतिहासमा सबै भन्दा छिटो ३ ह्याट्रिक गर्ने खेलाडी भए, उनले ८ लिग खेलमा ३ ह्याट्रिक गरेका थिए। यसभन्दा अगाडि यो कीर्तिमान ४८ लिग खेलमा थियो जुन १९९८ मा माइकल ओवेनको नाममा थियो।